alexandrainst/scandi-wiki huggingface dataset:
Better Love

«Better Love» (norsk oversettelse: bedre kjærlighet) er sang som fremføres av den kanadisk-greske sangeren Katerine Duska. Sangen ble utgitt 6. mars 2019 og var Hellas' bidrag i Eurovision Song Contest 2019 i Tel Aviv i Israel.

Om sangen 
Sangen er skrevet Duska, den greske sangeren og låtskriveren Leon of Athens og den skotske sangeren og låtskriveren David Sneddon. Sangen ble valgt av den greske kringkasteren ERT til å representere Hellas i Eurovision Song Contest i 2019. ERT beskriver låten som en sang om høyere, uforbeholden og tilgivende kjærlighet. Duska selv har forklart at «Better Love» er en slags invitasjon eller omfavnelse som skal hjelpe lytteren til å forstå kjærligheten og hva kjærligheten egentlig betyr.

I Eurovision Song Contest 
Duska ble kunngjort som Hellas' representant 14. februar 2019, mens sangtittelen ble offentliggjort to dager etter. Sangen ble første gang fremført offentlig 6. mars 2019 på den greske kringkasteren ERT.

Eurovision Song Contest 2019 finner sted i Expo Tel Aviv i Tel Aviv i Israel og består av to semifinaler 14. og 16. mai, og en finale lørdag 18. mai. «Better Love» ble trukket til å delta i semifinale 2 og fikk startnummer 16, nest sist ut på scenen. Sangen ble blant de ti beste i semifinalen og kvalifiserte seg dermed til finalen lørdag 18. mai. I finalen ble sangen nummer 21 av 26 deltakere.

Listeplasseringer

Referanser

 

Sanger fra 2019
Bidrag til Eurovision Song Contest 2019
Greske sanger
Walter Thurnherr

Walter Thurnherr (født 11. juli 1963 i Muri, Aargau) er en sveitsisk diplomat og politiker (Christlichdemokratische Volkspartei). Han er fra 1. januar 2016 forbundskansler i Sveits.

Referanser 

Personer fra kanton Aargau
Forbundskansler (Sveits)
Sveitsiske politikere
Stay

Stay er det engelske ordet for bli og kan vise til følgende:

Innen musikk:
 «Stay» – sang med Sash!
 «Stay» – sang med Tooji
 «Stay» – sang med Anna Odobescu

Innen film:

 Stay (film fra 2005) –  psykologisk thriller regissert av Marc Forster
 Stay (film fra 2006) – også kjent som Sleeping Dogs Lie, romantisk komedie fra 2006
 Stay (film fra 2013) – kanadisk-irsk dramafilm
Lorents Seem

Lorents Jonsen Seem (født 1859 i Snåsa, død 1930 i Snåsa) var gårdbruker på Ytter-Sem og ordfører i Snåsa i tre valgperioder 1908–1916. 

Han hadde også andre verv i lokalsamfunnet. Han var styreformann i Snåsa sparebank fra 1914 til sin død i 1930,  styremedlem i Snåsa handelsforening 1898–1903, aktiv i skogeierlaget, formann i styret for Snåsa dampskipssamlag 1907–08, og han var med på å stifte Snåsa meieri og var styreformann der 1913–14 og 1921–1923. I Seems tid som ordfører var jernbanesaken, veispørsmål og språkstriden de store sakene.

Han overtok gården Sem ytre etter faren Jon i 1884 og overlot den til sønnen Olaf i 1927. Gården var også skysstasjon og gjestgiveri.

I Seems tid som ordfører ble det innført forholdstallsvalg med flere lister. I hans første periode, ved kommunestyrevalget 1907, var det personvalg med én liste. Ved kommunestyrevalget 1910 ble det for første gang stilt lister: Venstre, Arbeiderpartiet og  Riksmålspartiet. Seem representerte Riksmålspartiet, som fikk rent flertall både i 1910 og i 1913. 

Hans datter Johanna Kristine (1886–1969) var gift med Arne H. Five, ordfører 1926–1928, mens dattera Leikny (1897-1994) var gift med Emil Mona, ordfører 1935–37. Leikny Mona var også selv aktiv i politikken.

Referanser 

Ordførere i Snåsa
Lars Olden Larsen

Lars Olden Larsen (født 17. september 1998) er en norsk fotballspiller som spiller for den svenske klubben , på lån fra den russiske klubben .

Landslaget 
7. juni 2019 fikk han sin første U21-landskamp for  mot Sverige. Han scoret også sitt første mål for  i samme kamp.

Referanser

Eksterne lenker 
 

Norske fotballspillere
Norske fotballspillere i Russland
Norske fotballspillere i Sverige
Fotballspillere for Årvoll Idrettslag
Fotballspillere for KFUM-Kameratene Oslo
Fotballspillere for Mjøndalen IF
Fotballspillere for FK Nizjnij Novgorod
Fotballspillere for BK Häcken
Personer fra Oslo
Moses Mawa

Moses Dramwi Mawa (født 4. august 1996) er en norsk fotballspiller som spiller for .

Referanser

Eksterne lenker 
 

Norske fotballspillere
Fotballspillere for Lyn Fotball
Fotballspillere for Bærum SK
Fotballspillere for KFUM-Kameratene Oslo
Fotballspillere for Strømsgodset TF
Fotballspillere for Kristiansund BK
Fødsler i 1996
Blaupunkt (EP)

Blaupunkt er en musikk-EP med Blaupunkt, utgitt i 1980.

Sporliste

 «Cupfinalen» (Kåre Berntzen)
 «Jostein og elskerinna til Torstein» (Lorentzen/Harald Haakstad)
 «La meg være ung» (Arne Bendiksen)

Medvirkende

Blaupunkt
 Tone Rønning - vokal, produsent
 Harald Haakstad - gitar, produsent, låtskriver
 Kåre Berntzen - gitar, produsent, låtskriver
 Bjørn Rølla - bass, produsent
 Ola Snortheim - trommer, produsent

Øvrige
 Ole Medbøe - produsent, tekniker
 Trond Borge - tekniker
 Ivar Finsen - kutting

Eksterne lenker
 Blaupunkt
EP-plater fra 1980
Norske EP-plater
Birgit Kroencke

Birgit Lee født Birgit Kroencke (født 20. april 1935 København, Danmark) er en dansk skuespiller, modell og kunstner som var gift med den engelske skuespilleren Christopher Lee fra 1961 fram til hans død i 2015.

Referanser

Eksterne lenker 
 

Danske skuespillere
Personer fra København
Mariann Hole

Mariann Hole (født 29. oktober 1981) er en norsk skuespiller fra Kolbotn. Hun har vært fast  ansatt i Nationalteateret siden 2008 og vant  Heddaprisen i 2014 for beste kvinnelige skuespiller for sin rolle i Lulu Pandoras Eske – en monstertragedie. Hun har hatt flere roller i norske tv-serier, blant annet i Halvbroren, Øyevitne og ZombieLars. Hennes første filmrolle var en birolle i Aldri mer 13.

Referanser

Eksterne lenker 
 

Skuespillere ved Nationaltheatret
Vinnere av Heddaprisen
Personer fra Oppegård kommune
Stovnertårnet

Stovnertårnet er et utsiktstårn på Fossumberget på Stovner i Oslo. En 265 meter lang sirklende gangbane fører til toppen av tårnet, 15 meter over bakken og 215 meter over havet. Tårnet kalles også «Norges lengste tårn» (ikke høyeste), med sin lange gangbane. Det er utformet slik blant annet med tanke på universell tilgjengelighet.

Fra toppen kan man se Oslofjorden i det fjerne og Groruddalen i lavt fugleperspektiv.

Tårnet ble åpnet i 2017, byggherre var Bymiljøetaten og arkitekt var LINK arkitektur.

Litteratur
«Stovnertårnet – en destinasjon øverst i Groruddalen.» park & anlegg 7/2018, side 30–33.

Eksterne lenker
Stovnertarnet.no. Besøkt 19.6.2021.
LINK arkitektur Besøkt 29.6.2022.
Fra i dag kan du spasere i tretoppene på Stovner – i et nytt, 260 meter langt utsiktstårn. vartoslo.no, 11.10.2017. Besøkt 19.6.2021.

Bydel Stovner
Byggverk i Oslo
Roxelane

Hurrem Sultan kjent som Roxelane (født ca. 1502 i Rohatyn i nærheten av Lwow i Polen, død 15. april 1558 i Topkapipalasset i Istanbul) var gemalen til den osmanske sultan Suleiman I den store. Hun er kjent for å ha hatt en betydningsfull innflytelse på sin ektemann. Hun ble dermed misunnet, og kalt heks av dem som mislikte hennes makt. Sultanen straffet imidlertid strengt dem som ytret noe mot henne.

Biografi
Hun antas å ha vært en rutener fra byen Rohatyn sørøst for Lwow, som da tilhørte Polen, som datter av en ortodoks prest. 

Hun ble kidnappet i 1520-årene av tatarer som var tilknyttet slavehandelen på Krim fra Kaffa på Krimhalvøya til slavemarkedene i Istanbul, der hun ble kjøpt til det keiserlige osmanske harem og ble sultanens konkubine. Hun befanu seg definitivt i haremet fra år 1522, da hun fødte en datter; i 1524 fikk hun også en sønn.

Begunstiget
Hun ble snart sultanens favoritt i haremet, og ble angrepet og mishandlet av sin rival, den daværende tronfølgerens mor Mahidevran. Dette fikk sultanen til å forvisr Mahidevran og deres sønn tronfølgeren til provinsene. Roxelana ble ds sultanens uomstridte favoritt, noe som bevitnes av det uvanlige at sultanen friga henne og giftet seg med henne. Bryllupet fant sted i 1533 og vakte sensasjon. Giftemålet var nærmest unikt, da sultanene normalt ikke pleide å gidte seg med, men bare få barn med de slavebundne konkubinenw i sitt harem, og almwnheten var usikrw på hvorden et slikt skritt skulle tolkas. Han gjorde også hennes sønn til tronarving. 

Giftemålet førte til en varig forandring hva gjaldt sultanenes nærhet til haremet. I 1453 begynte osmanene å bygge et palass i Istanbul innenfor bysmurene på et sted kalt Forum Tauri. Dette palass ble senere kalt Eski Saray og ble regentens residens, men senere flyttet sultanen til Topkapipalasset og bodde altså avskilt fra sitt harem. I Eski Saray bodde på Roxelanas tid hustrurr, konkubiner, døtre og mødre til sultaner. Roxelana så imidlertid til å flytte det keiserlige osmanske harem til Topkapipalasset, der sultanen bodde, så hun kunne være nærmere sin make.

Hun anses å ha utøvd stor innflytelse på sultanen og var trolig også hans politiske rådgiver, og skal ha hatt særlig innflytelse på utenrikspolitikken. Under hennes påvirkning var relasjonen mellom det osmanske riket og Polen fredelig, og slavetoktene mot Ukraina ble dempet, om enn for en stund. Hun opprettholdt en diplomatisk brevveksling med shahen av Persia (1547) og kongen av Polen (1549). Esther Handali fungerte som hennes personlige sekretær og budbinger. Hun deltok i manga byggeprosjekter og sosiala prosjekter rundt om i riket; hun grunnlae blant annet et sykehus for kvinner nær slavemarkedet i Istanbul, og et suppekjøkken for de fattige i Jerusalem (1552).

Referanser 

Kvinner i historien
Personer fra Det osmanske rike
Norgesmesterskapet i fekting

Norgesmesterskapet i fekting har blitt arrangert av Norges Fekteforbund siden 1913.
Fra starten av ble det kåret norgesmestere for menn i både kårde, florett og sabel.
Florett for kvinner kom på programmet i 1928. Siste NM i sabel ble holdt i 1973, og siste NM i florett i 1986.

Siden 1986 har det blitt kåret norgesmestere i kårde både for menn og kvinner.

Resultater, menn

Norgesmestere (1913-52)

Medaljevinnere i kårde (1953-)

Medaljevinnere i florett (1953-1986)

Medaljevinnere i sabel (1953-1973)

Resultater, kvinner

Norgesmestere i florett (1928-1952)

Medaljevinnere i florett (1953-1986)

Medaljevinnere i kårde (1986-)

Referanser

Kilder 
 Rolf Bryhn (1990): Kunnskapsforlagets idrettsleksikon, s. 349-50.
 Norges Fekteforbund: Norske mestere i fekting

Fekting i Norge
Fekting
Ecuadors provinser

Ecuador er delt inn i 24 provinser (spansk: provincias, entall provincia). Provinsene i Ecuador og deres hovedsteder er:

1 Befolkningen per og folketellingen utført 28. november 2010.

Se også 

 Kantonene i Ecuador
 ISO 3166-2:EC, ISO 3166-2 for koder.
 Ledere av Ecuadors provinser

Referanser 

 
Sider uten gjennomgåtte oversettelser
Run with the Lions

«Run with the Lions» (norsk oversettelse: løp med løvene) er en popballade fra 2019 som fremføres av den litauiske sangeren Jurijus Veklenko. Sangen var Litauens bidrag til Eurovision Song Contest 2019 i Tel Aviv i Israel.

Bakgrunn 
Sangen er skrevet av engelske Ashley Hicklin, amerikanske Eric Lumiere og sveitsiske Pele Loriano. «Run with the Lions» ble plukket ut til å delta i den litauiske kringkasteren LRT televizijas sangkonkurranse Eurovizijos dainų konkurso nacionalinė atranka. Sangeren Jurijus Veklenko ble valgt til å fremføre den. Etter flere innledende runder og semifinaler tok sangen seg til finalen 23. februar 2019. Der vant den og er dermed Litauens bidrag til Eurovision Song Contest 2019. 

En oppgradert versjon av låten ble utgitt for nedlastning og strømming 1. april 2019.

Eurovision Song Contest 
I januar 2019 ble Litauen trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Litauen hadde startnummer 12. «Run with the Lions» ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai. Sangen endte på ellevteplass og var bare ett poeng unna tiendeplassen og en plass i finalen.

Referanser 

 
 

 

Sanger fra 2019
Litauisk musikk
Bidrag til Eurovision Song Contest 2019
Sigurd Sandmo

Sigurd Sverdrup Sandmo (født 1971) er en norsk museums- og kulturleder. Han har siden 2021 vært direktør for KORO - kunst i offentlige rom.

Fra 2019 til 2021 var Sandmo sjef for De kongelige samlinger ved Det kongelige hoff. Sandmo var fra 2013 til 2019 direktør for Komponisthjemmene ved KODE Kunstmuseer og komponisthjem. I samme periode var han direktør for The International Edvard Grieg Piano Competition. 

Fra 1998 til 2005 var han direktør for Lepramuseet St. Jørgens Hospital i Bergen, og i perioden 2006-2013 utstillingsleder og formidlingsleder ved Bymuseet i Bergen. 

Sandmo har hatt flere styreverv ved norske kulturinstitusjoner, blant annet i Preus Museum og Universitetsmuseet i Bergen. Han var medlem av Norsk kulturråd for perioden 2018-2021, der han ledet Fagutvalg for kulturvern. 

Sandmo er Cand. philol. fra Universitetet i Bergen. Sigurd Sverdrup Sandmo er sønn av økonom Agnar Sandmo og bror til historikeren Erling Sandmo.

Referanser

Eksterne lenker 
De kongelige samlinger
Fagutvalg for kulturvern

Norske kulturarbeidere
Fødselsdato ikke oppgitt
Proud (Tamara Todevska-sang)

«Proud» (norsk oversettelse: stolt) er en popballade fra 2019 som fremføres av den makedonske sangeren Tamara Todevska. Sangen var Nord-Makedonias bidrag til Eurovision Song Contest 2019 i Tel Aviv i Israel. Der endte den på syvendeplass i finalen, noe som var landets beste plassering i konkurransen til da.

Bakgrunn 
Sangen ble internt valgt ut av Makedonsk radio og televisjon som Nord-Makedonias bidrag til Eurovision Song Contest 2019. Låten er komponert av Darko Dimitrov, Robert Bibliov og Lazar Cvetkoski, mens Kosta Petrov og Sanja Popovska har skrevet teksten. Den fremføres av Tamara Todevska, som tidligere deltok i Eurovision Song Contest i 2008 sammen med Rade Vrchakovski og Adrian Gaxha.

«Proud» skulle opprinnelig ha blitt utgitt 4. mars 2019, men ble utsatt med fire dager, slik at utgivelsen sammenfalt med den internasjonale kvinnedagen. Sangen handler om å være stolt over den du er og ikke la deg affisere av andre som mener du ikke er god nok.

Eurovision Song Contest 
I januar 2019 ble Nord-Makedonia trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Nord-Makedonia hadde startnummer 17 – nest sist ut på scenen. I avstemningen ble sangen blant de ti beste i semifinalen, og kvalifiserte seg dermed til finalen lørdag 18. mai. Dette var første gang siden 2012 at Nord-Makedonia kvalifiserte seg til finalen.

I finalen vant «Proud» juryavstemningen foran Sverige. Den ble nummer tolv i telefonavstemningen og endte på syvendeplass sammenlagt med 305 poeng. Dette var Nord-Makedonias beste plassering i konkurransen.

Referanser 

 

Makedonske sanger
Bidrag til Eurovision Song Contest 2019
Sanger fra 2019
Hjertetre

Hjertetre eller katsuratre (Cercidiphyllum japonicum) er et løvfellende tre som hører hjemme i Øst-Asia. Det er den ene av de to artene i den lille hjertetrefamilien.

I hjemlandet blir dette treslaget opptil 30 m høyt, eller kanskje 45 m. Trær som er plantet i Norge, blir bare 10–12 m høye. Kronen er egg- til kjegleformet, og det er ofte flere stammer. Barken er matt grå eller lysebrun med grunne, uregelmessige furer. Hos eldre trær spekker barken opp vertikalt i tynne flak.

Knoppene sitter motsatt og er glinsende mørkebrune. Bladene er hjerteformede, 8 cm lange og 7 cm brede med grunne, avrundede tenner. Bladet har 5–7 nerver i vifteform. Bladstilken er rød og 2–4 cm lang. Ved løvsprett er bladene rosa, om sommeren grønne med blåskjær, og høstfargen er gyllen, oransje eller rød. Høstløvet har en duft som er beskrevet som kanel, brent sukker eller modne epler. Slektsnavnet Cercidiphyllum viser til at bladene minner om judastre, kerkis på gresk.

Trærne blomstrer på bar kvist om våren. De er særbu med hann- og hunnblomster på ulike planter. Hanntrærne har små dusker med røde, 4–5 mm lange pollenbærere ved basis av hvert par med knopper. Hos hunntrærne sitter 5–6 mm lange, mørkerøde grifler ved basis av knoppene. Frukten er en brun til svart, 10–18 mm lang og 2–3 mm bred belgkapsel. Frøene er flate og brune med ensidig vinge.

Arten vokser vilt i Kina og Japan. Her finnes den i skog, skogkanter og langs bekker. Den er i tilbakegang på grunn av hogst og har status som nær truet i IUCNs rødliste, men arten er ikke evaluert siden 1998.

Hjertetre er vanlig plantet i hager og parker i tempererte strøk. I Norge kan det brukes til herdighetssone 5 i innlandet og herdighetssone 6 i kyststrøk. Flere kultivarer og former blir dyrket, for eksempel 'Aureum' med gule blad, 'Rotfuchs' som har purpur blad om våren, og f. pendulum som har hengende greiner.

Galleri

Referanser

Litteratur

Eksterne lenker 
 

Saxifragales
Nær truede arter på IUCNs rødliste
Ski-VM 2025

Ski-VM 2025 skal arrangeres i Trondheim i Norge i februar/mars 2025. Dette vil bli andre gang byen arrangerer verdensmesterskapet i nordiske grener, første gang var i  1997. Granåsen skisenter skal brukes.

Arrangørby
Trondheim var eneste kandidat ved søknadsfristens utløp 1. mai 2019. 1. september 2019 var satt som frist for levering av den formelle søknaden, og 2. oktober ble den presentert for Det internasjonale skiforbundet (FIS) av representanter for Trondheim 2025. 

Trondheim ble enstemmig valgt til arrangørby for ski-VM 2025 ifølge den offisielle kunngjøringen fra FIS 3. oktober 2020.

Referanser

Eksterne lenker 
 
 Det internasjonale skiforbundet
 Trondheimsregionen: Ski-VM 2025 og Skitour 2020
Ricardo Friedrich

Ricardo Henrique Schuck Friedrich (født 18. februar 1993) er en brasiliansk fotballspiller som spiller for den svenske klubben Kalmar FF. 

Friedrich var tidligere førstekeeper i tre sesonger for .

Referanser

Eksterne lenker 
 

Brasilianske fotballspillere
Utenlandske fotballspillere i Norge
Fotballspillere for Ituano FC
Fotballspillere for Rovaniemi PS
Fotballspillere for FC Santa Claus
Fotballspillere for FK Bodø/Glimt
Fotballspillere for MKE Ankaragücü
Fotballspillere for Kalmar FF
Fødsler i 1993
Evan Ndicka

Obite Evan Ndicka (født 20. august 1999) er en fransk fotballspiller som spiller for den tyske klubben Eintracht Frankfurt.

Referanser

Eksterne lenker 
 

Franske fotballspillere
Fotballspillere for AJ Auxerre
Fotballspillere for Eintracht Frankfurt
Fødsler i 1999
Storm (Victor Crone-sang)

«Storm» er en sang med den svenske sangeren Victor Crone. Den var Estlands bidrag til Eurovision Song Contest 2019 i Tel Aviv i Israel. En av sangens låtskrivere, Stig Rästa, skrev også de estiske bidragene til Eurovision Song Contest i 2015 og 2016.

Om sangen 
Sangen var en av 24 deltakere i den estiske sangkonkurransen Eesti Laul 2019, arrangert av kringkasteren ERR. «Storm» kvalifiserte seg fra semifinalen 31. januar og vant senere finalen 16. februar 2019 i Saku Suurhall i Tallinn. Gjennom seieren ble «Storm» Estlands bidrag til Eurovison Song Contest.

Eurovision Song Contest 
I januar 2019 ble Estland trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Estland hadde startnummer 14. «Storm» ble blant de ti beste i semifinalen og kvalifiserte seg dermed til finalen lørdag 18. mai. I finalen ble sangen nummer 20 av 26 deltakere.

I Eurovision Song Contest stilte Crone med koristene Kaire Vilgats, Dagmar Oja, Kaido Põldma, Lars Gunnar Säfsund og låtskriver Stig Rästa.

Listeplasseringer

Referanser 

 
 
 
 

Estiske sanger
Estisk musikk
Bidrag til Eurovision Song Contest 2019
Sanger fra 2019
Sebi

«Sebi» (norsk oversettelse: deg selv) er en synthpopsang fra 2019 som fremføres av den slovenske duoen zalagasper (i 2019 under navnet Zala Kralj & Gašper Šantl). Sangen vant den slovenske sangkonkurransen EMA 2019 og var Slovenias bidrag til Eurovision Song Contest 2019 i Tel Aviv i Israel, der den endte på 15. plass i finalen.

Om sangen 
«Sebi» er skrevet av kjæresteparet Zala Kralj og Gašper Šantl. De to møttes på Instagram, ble kjærester og dannet duoen Zala Kralj & Gašper Šantl sommeren 2017. Samme år  spilte inn sin første sang sammen, «Valovi», som ble hedret med flere musikkpriser i Slovenia.

Høsten 2018 skrev de låten «Sebi», duoens fjerde singel. Tittelen betyr deg selv eller en selv og sikter til at du må være tro mot deg selv. Teksten forteller videre at du ikke må føle deg som en fiasko, men innse at det viktige er å være sammen, og at alt ikke trenger ha en mening.

Sangen var ett av ti bidrag i den slovenske musikkonkurransen EMA 2019 i regi av kringkasteren RTVSLO 16. februar 2019. Konkurransen er Slovenias uttak til Eurovision Song Contest. Sangen avanserte til superfinalen, der den vant med 72,89 prosent av telefonstemmene. «Sebi» ble dermed landets bidrag til Eurovision Song Contest.

Eurovision Song Contest 
I januar 2019 ble Slovenia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Slovenia hadde startnummer 5. «Sebi» ble blant de ti beste i sin semifinale og kvalifiserte seg dermed til finalen lørdag 18. mai. I finalen ble «Sebi» nummer 15 av 26 deltakere.

Listeplasseringer

Referanser 

 
 

Slovenske sanger
Slovensk musikk
Bidrag til Eurovision Song Contest 2019
Sanger fra 2019
Norman Reedus

Norman Reedus (født 6. januar 1969 i Hollywood, Florida) er en amerikansk skuespiller. Han er mest kjent for sin rolle som Daryl Dixon i AMC-serien The Walking Dead.

Referanser

Eksterne lenker 

Skuespillere fra USA
Personer fra Hollywood i Florida
Wake Up

«Wake Up» (norsk oversettelse: våkn opp) er en popsang fra 2019 som fremføres av den belgiske sangeren Eliot. Sangen var Belgias bidrag til Eurovision Song Contest 2019 i Tel Aviv i Israel.

Om sangen 
Deltakelsen og ansvaret for å velge Belgias bidrag til Eurovision Song Contest går på rundgang mellom den franskspråklige kringkasteren RTBF og den flamske kringkasteren VRT. I 2019 var det RTBFs tur, og kringkasteren valgte Eliot og «Wake Up» internt. Sangen er komponert av Pierre Dumoulin og ble offentliggjort 28. februar 2019.

Eurovision Song Contest 
I januar 2019 ble Belgia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Belgia hadde startnummer 10. «Wake Up» ble ikke blant de ti beste i sin semifinale og kvalifiserte seg dermed ikke til finalen lørdag 18. mai.

Listeplasseringer

Referanser 

 

Belgisk musikk
Belgiske sanger
Bidrag til Eurovision Song Contest 2019
Sanger fra 2019
Friend of a Friend

«Friend of a Friend» (norsk oversettelse: venn av en venn) er en indiepopsang fra 2019 som fremføres av det tsjekkiske bandet Lake Malawi. Sangen var Tsjekkias bidrag til Eurovision Song Contest 2019 i Tel Aviv i Israel.

Om sangen 
Sangen er skrevet av Jan Steinsdoerfer, Mikolaj Trybulec og Albert Černý, og den fremføres av indiebandet Lake Malawi. Sangen ble sendt inn til Česká televizes konkurranse Eurovision Song CZ, der vinneren får representere Tsjekkia i Eurovision Song Contest. Av rundt 300 innsendte sanger, ble «Friend of a Friend» plukket ut som en av åtte finalister til finalen. Sangen vant finalen og ble dermed Tsjekkias bidrag til Eurovision Song Contest 2019.

Eurovision Song Contest 
I januar 2019 ble Tsjekkia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Tsjekkia har startnummer 6. «Friend of a Friend» ble blant de ti beste i sin semifinale og kvalifiserte seg dermed til finalen lørdag 18. mai. I finalen kom sangen på ellevteplass av 26 deltakere. Låten fikk blant annet 12 poeng fra den norske juryen.

Referanser 

 
 
 
 
 
 

Tsjekkisk musikk
Tsjekkiske sanger
Bidrag til Eurovision Song Contest 2019
Sanger fra 2019
Anne Cathrine Mørch

Anne Cathrine Mørch (født 21. mars 1957) er en norsk tidligere fekter.

Hun vant sin første medalje i senior-NM i 1968, bare 11 år gammel.

Hun ble nordisk juniormester i 1971. Hun vant 11 NM-gull i florett og kårde i perioden 1975–1987.
Hun vant kongepokalen i 1979, 1980, 1981, 1982, 1983 og 1987.

Medaljer i norske mesterskap

Se også 
 Norgesmesterskapet i fekting

Referanser 

Norske fektere
Kongepokalvinnere i fekting